தமிழ்க் கவிதைநாடகங்களின் 'கதைக்கருக்கள்', 'கதைப்பின்னல்கள்' குறித்து இதுநாள்வரை ஆய்வு நிகழ்த்தப்படவில்லை. ஆதலால், இப்பொருள் பற்றிய ஆய்வு இன்றியமையாததாகின்றது. விடுதலைக்குப்பின் தமிழ்நாட்டில், தனிநூல்வடிவில், அச்சில் வெளிவந்துள்ள தமிழ்க் கவிதை நாடகங்கள் மட்டும் ஆய்வுக்கு எடுத்துக்கொள்ளப்படுகின்றன. வானொலிக் கவிதை நாடகங்கள், ஓரங்கக் கவிதை நாடகங்கள், நாட்டியக் கவிதை நாடகங்கள் இவ்வாய்வில் இடம்பெறவில்லை. 1947- ஆம் ஆண்டு, ஆகஸ்டு மாதம் முதல் 1986- ஆம் ஆண்டு முடிய வெளிவந்துள்ள 'நாற்பத்திரண்டு கவிதைநாடகங்கள்' மட்டும் இவ்வாய்வில் இடம்பெறுகின்றன..முதல் இயல் 'கவிதை நாடகம்' என்ற தொடரின் வழக்குப் ப்றறியும், 'நாடகம்' என்ற சொல்லின் பொருள் குறித்தும், 'கவிதை நாடக வகை' பற்றியும் பேசுகின்றது. .இரண்டாம் இயல் 'கதைக்கரு' என்றால் என்ன என்பது குறித்து, இலக்கியச் சொல்விளகக அகராதிகள், நாடக நூல்கள், இலக்கியத்திறனாய்வு நூல்கள் முதலியவற்றைக்கொண்டு வரையறை செய்கினறது..மூன்றாம் இயல் 'கதைப்பின்னல் எனும் செல்லாட்சி பற்றி விளக்குகிறது. கதைப்பின்னல் குறித்துக் கலைக்களஞ்சியம், இலக்கியச் சொல் விளக்க அகராதி, இலக்கிய ஆய்வாளர் கருத்து ஆகியவற்றைக் கொண்டு வரையறுக்கிறது. கதைப்பின்னல் வகைமை பற்றியும் தெளிவு படுத்துகிறது..நான்காம் இயல் கவிதை நாடகம் ஒவ்வொன்றும் எந்தவகைக் கவிதை நாடகத்தைச் சேர்ந்தது என்பதையும், ஒவ்வொரு நாடகமும் எந்தவிதக் கதைக்கருவை வைத்து எழுதப்படடிருக்கிறது என்பதையும் ஆராய்கிறது. .ஐந்தாம் இயல் ஒவ்வொரு நாடகமும் கதைப்பின்னலை முறையாகக் கையாண்டிருக்கிறதா என்பதையும், ஒவ்வொரு் நாடகமும், எந்தவிதக் கதைப்பின்னல் வகையைச் சார்ந்தது என்பதையும், ஒவ்வொரு கதைப் பின்னலுள்ளும் எந்த நாடகம் சிறப்பாகப் படைக்கப்பட்டிருக்கிறது என்பதையும் கூறுகிறது.